లండన్: లిక్కర్ కింగ్ విజయ్ మాల్యాను మళ్లీ భారత్ రప్పించడం అంత తేలిగ్గా కనిపించడం లేదు. కింగ్ఫిషర్ ఎయిర్లైన్స్ ద్వారా దేశీయ బ్యాంకులకు రూ.9,000 కోట్ల వరకు టోపి పెట్టి గుట్టు చప్పుడు కాకుండా బ్రిటన్ చెక్కేసిన మాల్యా, అప్పగింత కేసును బలంగానే వినిపిస్తున్నారు. మోసపూరితంగా అప్పులు తీసుకున్నారనేందుకుగానీ, అప్పులు ఎగవేసేందుకు ముందే మోసపూరిత విధానాలు అవలంబించారనేందుకుగానీ ఎలాంటి ఆధారాలు లేవని మాల్యా తరఫున వాదించిన డిఫెన్స్ లాయర్ క్లేర్ మౌంట్గోమరీ లండన్లోని వెస్ట్మెనిస్టర్ మెజిస్ట్రేట్ కోర్టుకు తెలిపారు. ఈ విషయాన్ని దృష్టిలో ఉంచుకుని మాల్యాని అప్పగించాలన్న భారత ప్రభుత్వ అభ్యర్థనని కొట్టివేయాలని కోరారు. వ్యాపారంలో సహజంగా ఎదురయ్యే రిస్కులతోనే కింగ్ఫిషర్ ఎయిర్లైన్స్ దివాలా తీసిందన్నారు.
landan: likkar king vijay malyanu malli bharat rappinchadam anta teliggaa kanipinchadam ledu. kingfishar airlines dwara desheeya byaankulaku roo.9,000 kotla varaku topi petti guttu chappudu kakunda briton chekkesina malya, appaginta kesunu balangaane vinipistunnaaru. mosapuuritamgaa appulu teesukunnaranendukuga, appulu egavesenduku munde mosapurita vidhaanaalu avalambinchaaranendukugaa elanti aadhaaraalu levani malya tarafuna vaadinchina defens layar clare mountgomary landanlooni vestmenister magistrate kortuku telipaaru. ee vishayaanni drushtilo unchukuni malyani appaginchaalanna bhaarata prabhutva abhyardhanani kottiveyaalani koraru. vyaapaaramlo sahajamgaa edurayye riskulathone kingfishar airlines diwala teesindannaaru.